作者：曾开国
词牌/韵律：摸鱼儿

paragraphs: 望层霄、五云开处。
屏星光射螺浦。
复来七日冬将至，恰则岳神生甫。
梅半吐。
试索笑巡檐，稍稍香风度。
花娇欲语。
问昔日治平，吴公无传，今请为公歌襦裤。
□□□，玉粒家家丰贮。
因人岂关天数。
金城千里谁能护，前召又逢后杜。
□□□。
见说道、长安新筑沙堤路。
班催鹭序。
垂色醉蟠桃，胸中色线，待把衮衣补。